Tapahtuman järjestävät Espoo Ciné ja Mediametka ry. yhteistyössä Espoon kaupungin kulttuuripalveluiden kanssa.
Tervetuloa Crip Ciné kylässä -lyhytelokuvanäytökseen ja elokuvakokemusta syventävään työpajaan
Crip Ciné kylässä: lyhytelokuvanäytös ja työpaja
Crip Ciné kylässä: lyhytelokuvanäytös ja työpaja Tervetuloa Crip Ciné kylässä -lyhytelokuvanäytökseen ja elokuvakokemusta syventävään työpajaan . Lippulaivan kirjasto / Monitoimitila Salonki 3.12.2025 klo 11–13 Sellon kirjasto / Akseli-sali 4.12.2025 klo 10.30–12.30 Entressen kirjasto / Sininen huone 10.12.2025 klo 14–16 Sellon kirjasto / Akseli-sali 17.12.2025 klo 15–17 Tapahtuman järjestävät Espoo Ciné ja Mediametka ry. yhteistyössä Espoon kaupungin kulttuuripalveluiden kanssa. Näytökseen ja työpajaan on vapaa pääsy. Elokuvanäytöksessä nähdään kolme lyhytelokuvaa, jotka käsittelevät osallisuutta ja oman elämän mielekkyyttä kekseliäällä tavalla, eikä huumoriakaan ole unohdettu. Ranskalaisen Audrey Sanglan The Blooming kuvaa vankilasta vapautuvan kuuron naisen yrityksiä löytää yhteisö, johon kuulua. Argentiinalaislähtöisen Julieta Tetelbaumin Joy on kuvaus autismin kirjolla olevasta naisesta, joka on koukussa sokeriin eikä lakkaa ajattelemasta entistä nuoruuden tyttöystäväänsä. Sahalahtelaisen monitaiteilija Anssi Kasitonnin Penan erikoiskuljetus on yllättäväkin elokuva Penasta, joka on ollut 50 vuotta tien päällä ja on edelleen. Vieraskielisissä elokuvissa on suomenkielinen tekstitys. Työpajassa keskustellaan elokuvista sekä niiden teemoista ja herättämistä ajatuksista Erätauko-menetelmää ja keskustelevaa elokuvantarkastelua hyödyntäen. Mediametkan asiantuntija fasilitoi keskustelua ja huolehtii siitä, että jokainen osallistuja saa tilaa omalle äänelleen sekä mahdollisuuden kuulla muiden näkökulmia. Työpajan lopuksi kootaan yhteen keskustelussa esiin nousseita havaintoja ja pohditaan, mitä elokuvien katselu herätti. Osallistujat saavat mukaansa uusia ajatuksia, ideoita ja näkökulmia, joita voi soveltaa omassa arjessa. Crip Ciné on osana Espoo Ciné -festivaalin ympärivuotista ohjelmistoa koottava kokonaisuus, joka keskittyy vammaisten elämän olosuhteita esiintuoviin dokumentti- ja fiktioelokuviin sekä vammaisten elokuvantekijöiden teoksiin. Crip Cine kylässä -kiertueella on kaksi tavoitetta: tehdä elokuvakulttuuria saavutettavammaksi sekä levittää vammaispoliittisia ja vammaisten tekijöiden elokuvia uusille yleisöille, sekä vammaisille että vammattomille katsojille. Mediametka ry on Suomen johtava käytännön mediakasvatuksen asiantuntijajärjestö. Mediametkan toiminta kehittää kaikenikäisten mediataitoja ja luovuutta sekä toteuttaa laadukasta elokuvakulttuuritoimintaa. Syksyn Crip Ciné kylässä -kiertuetta tukee Espoon kaupunki. Vuoden 2025 Crip Ciné -hankkeen päärahoittajat ovat opetus- ja kulttuuriministeriö ja Suomen kulttuurirahasto.
Metsäntaiattaret innostavat Metsävaarin kanssa lapsia musiikillisella matkallaan metsäretkiin sekä lukemisen sekä kirjojen pariin.
Metsätontun musiikillinen matka on sadunomainen ja elämyksellinen retki metsään, jossa lapset etsivät Metsätontun ystäviä peikkoja. Tervetuloa!
Metsätontun musiikillinen matka on sadunomainen ja elämyksellinen retki metsään, jossa lapset etsivät Metsätontun ystäviä peikkoja. Peikot kun katosivat samalla kun katosivat lähimetsän puut. Lelukavereiden laulukerho, Veera Railio ja Johanna Viksten sekä muusikko Ossi Oikari luovat lasten kanssa metsän maailmaa improvisoiden, leikkien ja laulaen. Jokainen esitys on erilainen. Osa lauluista on valmiina, osa sanoitetaan lasten ehdotuksin. Matkalla soivat laulustemmojen lisäksi viulu, ukulelet, perkussiot, kitara ja nokkahuilu. Musiikillinen matkaa innostaa lapsia lukemisen ja kirjojen pariin sekä retkiin puistossa ja metsässä. Esitys perustuu Aija Käkelä-Laineen ja Päivi Pöyhölän Metsätontun matka -kuvakirjaan. Esityksen on ohjannut lastenkirjailijanakin tunnettu näyttelijä-ohjaaja Minna Kivelä. Metsätontun musiikillinen matka toteutuu Koneen Säätiön Metsän puolella -apurahan turvin. Esitys kiertää päiväkoteja, kouluja ja kirjastoja syksyisin ja keväisin 2024 – 2026. Esitys kestää 45 minuuttia. Koska esitys on akustinen, ryhmäkoko on enintään 40 – 50 katsojaa.
Tule keskustelemaan englantia rennossa porukassa. Kielikahvila on maksuton ja suunnattu kaikille, jotka haluavat keskustella englanniksi.
Kom och prata engelska i en avslappnad grupp. Språkcaféet är kostnadsfritt och vänder sig till alla som vill diskutera engelska.
English discussion cafe every Thursday at 6.30 pm in Lippulaiva Library's communal kitchen Kapyysi. Join us to enhance your English skills. Welcome!
Tule keskustelemaan englantia rennossa porukassa. Kielikahvila on maksuton ja suunnattu kaikille, jotka haluavat keskustella englanniksi tai vahvistaa englannin kielen taitoaan. Kielikahvila järjestetään joka torstai klo 18:30 - 19:45 yhteisökeittiö Kapyysissa. Tervetuloa! Kielikahvilaa vetävät kirjaston asiakkaat.
Kom och prata engelska i en avslappnad grupp. Språkcaféet är kostnadsfritt och vänder sig till alla som vill diskutera engelska eller förbättra sina kunskaper i engelska. Språkcaféet äger rum varje torsdag från 18:30 till 19:45 i det gemensamma köket i Kapyys. Varmt välkomna! Språkcaféet arrangeras av bibliotekets låntagare.
English cafe every Thursday at 6.30 pm in Lippulaiva Library's communal kitchen Kapyysi. Join us to enhance your English skills. No cost, no registration. Just drop by! Everyone is Welcome! The group is organized by the library's customers.